

**REPUBLIKA HRVATSKA**

**BJELOVARSKO - BILOGORSKA ŽUPANIJA**

**OPĆINA VELIKA PISANICA**

**OPĆINSKO VIJEĆE**

Na temelju članka 31. Statuta Općine Velika Pisanica (“Službeni glasnik Općine Velika Pisanica” broj 05/13 i 07/13) Općinsko vijeće Općine Velika Pisanica na 11. sjednici održanoj 18. prosinca 2014. godine donosi

**ODLUKU**

**o sufinanciranju troškova umjetnog osjemenjivanja krava i junica na području općine Velika Pisanica u 2015. godini**

Članak 1.

Iz Proračuna Općine Velika Pisanica za 2015. godinu sufinancirat će se umjetno osjemenjivanje krava i junica na području općine Velika Pisanica.

Članak 2.

Sufinanciranje iz članka 1. Ove Odluke iznosi 100,00 kn po jednoj kravi odnosno junici, a maksimalno 600,00 kn godišnje po domaćinstvu.

Članak 3.

Sufinanciranje imaju pravo ostvariti samo ona poljoprivredna gospodarstva koja su upisana u upisnik poljoprivrednih gospodarstava i fizičke osobe koje se bave poljoprivrednom djelatnošću, a koja nemaju nepodmirenih dospjelih obveza prema Općini Velika Pisanica.

Članak 4.

Poljoprivredna gospodarstva s područja općine Velika Pisanica i fizičke osobe koje se bave poljoprivrednom djelatnošću mogu veterinarsku uslugu iz članka 2. Odluke koristiti od svih pravnih osoba,koje su ovlaštene za pružanje istih.

Članak 5.

Isplata subvencija iz članka 2. Odluke vršit će se temeljem podnesenog zahtjeva poljoprivrednog gospodarstva za isplatu iste.

Zahtjev iz stavka 1. ovog članka podnosi se Jedinstvenom upravnom odjelu Općine Velika Pisanica.

Uz zahtjev iz stavka 1. ovog članka potrebno je priložiti slijedeću dokumentaciju:

1. presliku iskaznice obiteljskog gospodarstva za podnositelja zahtjeva (ukoliko se radi o obiteljskom poljoprivrednom gospodarstvu),

2. presliku osobne iskaznice podnositelja zahtjeva,

3. presliku žiro-računa, na koji će biti isplata subvencija (ukoliko se radi o obiteljskom poljoprivrednom gospodartvu) odnosno presliku tekućeg računa (ukoliko se radi o fizičkim osobama koje se bave poljoprivrednom djelatnošću),

4. presliku računa ili potvrde da je usluga izvršena.

Članak 6.

Ova Odluka stupa na snagu osmog dana od dana objave u «Službenom glasniku” Općine Velika Pisanica, a primjenjuje se od 01.01.2015.godine.

Predsjednica Općinskog vijeća

Ana Nemet

KLASA: 322-01/14-01/1

URBROJ: 2103/05-01-14-1

Velika Pisanica, 18. prosinca 2014.